MMA/………-…/2025

*(A Felhasználó tölti ki.)*

**FELHASZNÁLÁSI SZERZŐDÉS**

amely létrejött egyrészről[[1]](#footnote-1)

név:

születési hely, idő:

anyja neve:

lakcíme:

név:

születési hely, idő:

anyja neve:

lakcíme:

név:

születési hely, idő:

anyja neve:

lakcíme:

név:

születési hely, idő:

anyja neve:

lakcíme:

név:

születési hely, idő:

anyja neve:

lakcíme:

mint **Szerző** vagy **Jogtulajdonos**

másrészről a

**Magyar Művészeti Akadémia Titkársága**

székhelye: 1062 Budapest, Andrássy út 101.

levelezési cím: 1368 Budapest, Pf. 242.

adószáma: 15795506-2-42

képviseli: Kosztolni Ildikó főosztályvezető

mint **Titkárság** vagy **Felhasználó**

– a továbbiakban a Jogtulajdonos és a Felhasználó együttesen: Felek – között, alulírott napon és helyen, az alábbi feltételek szerint.

**I. Előzmények**

1. A Magyar Művészeti Akadémia (a továbbiakban: MMA) Építőművészeti Tagozata 2024. december 17. napján nyílt, építészeti tematikájú pályázatot hirdetett meg „Borsi, Rákóczi-kastély déli térfala 2024” címmel (a továbbiakban: Pályázat). A Pályázat pályázati kiírása szerint az MMA a szakmailag megfelelő és díjazott, valamint az egyéb − érvényes pályázat részeként a Pályázatra benyújtott − pályaműveket kiállításon (a továbbiakban: Kiállítás) mutatja be, amely Kiállítás megnyitóján ünnepélyes keretek közt hirdeti ki a Pályázat eredményét.

2. Az MMA a Pályázatra benyújtott pályaművek (a tervlapok pdf formátumának) felhasználása útján a Pályázatra benyújtott érvényes pályázatok bemutatása céljából virtuális kiállítást (a továbbiakban: Virtuális kiállítás) állít össze, amelyet a hivatalos honlapján ([www.mma.hu](http://www.mma.hu)) tesz közzé, az bárki által megtekinthető.

3. Az MMA közfeladatainak szervezését törvény alapján a Titkárság látja el; így a Titkárság feladata a Kiállítás és a Virtuális kiállítás megvalósítása az 1-2. pontban hivatkozott feltételekkel.

4. A Szerző pályázóként pályaművet (a továbbiakban: Mű) nyújtott be a Pályázatra.

**II. A szerződés tárgya**

5. Szerző kijelenti, hogy kizárólagos létrehozója a Műnek, amely egyéni, eredeti jellegű és a saját szellemi alkotása.

6. Jogtulajdonos a jelen szerződés aláírása útján kijelenti, hogy Felhasználó jogosult a Művet − a tervlapo(ka)t és azok elektronikus (pdf) formátumát − a Kiállításon és a Virtuális kiállításon bemutatni, azzal, hogy a Virtuális kiállítás nyilvánossághoz közvetítése Felhasználó számára időben és térben nem korlátozott, továbbá nem korlátozódik az MMA hivatalos honlapjára, de a felhasználás kizárólag az MMA közfeladatainak megvalósítására irányulhat.

7. Jogtulajdonos a jelen szerződés aláírásával hozzájárul, hogy a Művet a Felhasználó a Pályázattal, a Kiállítással, a Virtuális kiállítással összefüggésben kiadott szakmai vagy promóciós célú, nyomtatott vagy elektronikus kiadványokban (meghívó, plakát stb.), publikációkban felhasználja, ennek keretében akár harmadik személy művével összekapcsolja; amely tekintetben a felhasználás Felhasználó számára időben és térben nem korlátozott.

8. A Jogtulajdonos által fentiekben adott felhasználási engedély magában foglalja a fenti felhasználási módokhoz szükséges többszörözés jogát is, azzal, hogy a Mű többszörözésére adott engedély kifejezetten jogot ad a Mű kép- vagy hangfelvételen rögzítésére, illetve számítógéppel vagy elektronikus adathordozóra másolására. Felhasználó a Mű felhasználási jogait harmadik személyre át nem ruházhatja, azok gyakorlását harmadik személy számára nem engedélyezheti.

9. A Jogtulajdonos kijelenti és szavatolja, hogy a Mű szerzői vagyoni jogaival (a Mű felhasználására és a felhasználás engedélyezésére vonatkozó jogokkal) olyan módon rendelkezik, amely lehetővé teszi, hogy a Felhasználóval a jelen szerződés szerinti feltételekkel szerződést kössön. A Jogtulajdonos szavatolja, hogy a Művön nem áll fenn harmadik személynek olyan joga, amely a Felhasználó jelen szerződés szerinti jogszerzését vagy felhasználását korlátozná vagy akadályozná, illetőleg szavatosságot vállal azért, hogy a saját maga tevékenységével harmadik személy szerzői jogát, illetve felhasználási jogát vagy személyiségi jogát nem sérti. Az ilyen tárgyú igényt előterjesztő személy a Jogtulajdonost közvetlenül keresheti meg, valamint őt a Felhasználó – a Jogtulajdonos közvetlen helytállási kötelezettségéről szóló tájékoztatással – közvetlenül a Jogtulajdonoshoz irányíthatja.

10. A Művel kapcsolatos személyhez fűződő jogok a Szerzőt illetik meg. Szerződő Felek megállapodnak abban, hogy a szerződéssel megszerzett felhasználási jog gyakorlása során Felhasználó a Szerző nevét a felhasználás jellegéhez igazodó módon tünteti fel.

**III. Jogdíj, fizetési feltételek**

11. A Felek rögzítik, hogy a jelen szerződés szerinti felhasználási jogok engedélyezése ellenében a Jogtulajdonos díjazásra nem tart igényt, az engedélyt ingyenesen adja meg Felhasználó részére.

**IV. Egyéb rendelkezések**

12. A jelen szerződés a Felek általi aláírását követően, a szerződés Felhasználó általi aláírásának napján, de legkorábban a Pályázat bírálóbizottságának döntését követő munkanapon lép hatályba, feltéve, hogy a Mű a Pályázatra benyújtott érvényes pályázat része. Jelen Szerződés a Mű védelmi idejére jön létre.

13. A Szerződő Felek rögzítik, hogy a jelen szerződéssel összefüggő adatok nem minősülnek üzleti titoknak, azok nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát törvény közérdekből elrendeli.

14. A jelen szerződés kizárólag írásban, a Felek kölcsönös egyetértésével módosítható.

15. A Jogtulajdonos jelen szerződés aláírásával kijelenti, hogy a Felhasználó adatvédelmi szabályzatát és a vonatkozó (a Magyar Művészeti Akadémiával és a Magyar Művészeti Akadémia Titkárságával szerződéses jogviszonyban vagy munkavégzésre irányuló egyéb jogviszonyban álló szervezeteknek, személyeknek szóló) adatkezelési tájékoztatóját megismerte (<https://www.mma.hu/adatvedelem>), az azokban foglaltakat tudomásul vette. A Felek kijelentik, hogy jelen szerződésben foglaltak teljesítése során biztosítják a hazai és az európai uniós adatvédelmi jogszabályokban foglalt alapelvek és garanciák maradéktalan betartását.

16. A jelen szerződésben nem szabályozott kérdésekben Felek a szerzői jogról szóló 1999. évi LXXVI. törvény és a Polgári Törvénykönyvről szóló 2013. évi V. törvény rendelkezéseit tekintik irányadónak.

Felek a jelen szerződést, mint akaratukkal mindenben megegyezőt írták alá 3 (három) példányban, amelyből 2 (kettő) példány a Felhasználót, 1 (egy) példány pedig a Szerzőt illeti meg.

…………………, 20….. Budapest, 2025.

**Szerző(k): Felhasználó:**

|  |  |
| --- | --- |
| ……………………………… *(aláírás)*  …………………………………………. *(név)* | ……………..……………………………  Kosztolni Ildikó főosztályvezető  Magyar Művészeti Akadémia Titkársága |
| ……………………………… *(aláírás)*  …………………………………………. *(név)* |  |
| ……………………………… *(aláírás)*  …………………………………………. *(név)* |  |
| ……………………………… *(aláírás)*  …………………………………………. *(név)* |  |
| ……………………………… *(aláírás)*  …………………………………………. *(név)* |  |

1. Amennyiben a szerző(k) a tervezettel egyetért(enek), a fejlécet és a láblécet a pályamű szerzőinek száma szerint szükséges kitölteni/aláírni. Közös mű és a szerzők egyetértése – valamint a pályázat érvényessége – esetén a szerződés valamennyi szerző és a Magyar Művészeti Akadémia Titkársága között jön létre.

   A kitöltött, valamennyi szerző által aláírt szerződéstervezetet *három eredeti példány*ban a pályázat mellékletét képező zárt, jelöletlen borítékban kell elhelyezni. [↑](#footnote-ref-1)